
[bookmark: PCAoverskrift][bookmark: PEmne]Høring over Finanstilsynets taksonomi for rapporteringsregler på det finansielle område 2026 (DKFIN-taksonomien)
[bookmark: Tekst1]Finanstilsynet har i dag sendt udkast til Finanstilsynets taksonomi for rapporteringsregler for virksomheder på det finansielle område 2026 (DKFIN-taksonomien) i høring. Hele udkastet, samt en oversigt over ændringer kan downloades nedenfor. Taksonomien kan desuden ses her.
DKFIN-taksonomien er en teknisk indholdsfortegnelse over rapporteringskrav på det finansielle område. Den anvendes til opmærkning af regnskabsoplysninger efter nationale krav og regler. DKFIN-taksonomien kan anvendes af alle virksomheder på det finansielle område, men er målrettet finansielle virksomheder, der udarbejder bæredygtighedsrapport efter CSRD og/eller udarbejder IFRS-koncernregnskab. Kravet om opmærkning fastsættes i Bekendtgørelse om indberetning til og offentliggørelse af årsrapporter m.v. i Erhvervsstyrelsen for virksomheder omfattet af regnskabsregler fastsat ved eller i henhold til lovgivningen for finansielle virksomheder m.v.
DKFIN-taksonomien er en indlejret del af Erhvervsstyrelsens taksonomi til årsregnskabsloven, som også er sendt i offentlig høring i dag. DKFIN-taksonomien hedder ”Finanstilsynet: XBRL taksonomi 2026” og de relevante entrypoints er hhv. 
· DFSA: Alternative investment fund managers and investment management companies
· DFSA: Banks, Mortgage-credit institutions, financial holding companies (primarily credit), Investment firms, Investment holding companies, Ship Finance Institute and Credit institution for Local and Regional Authorities in Denmark
· DFSA: Company Pension Funds
· DFSA: Danish UCITS (Excluding certain investment funds)
· DFSA: IFRS excluding financial statements
· DFSA: Insurance companies, transversal pension funds, insurance holding companies and financial holding companies (primarily insurance)
· DFSA: Life insurance companies
· DFSA: Non-life insurance companies
Formålet med opdatering af taksonomien er at gøre taksonomien så brugervenlig som muligt.
Finanstilsynet har tilføjet en række nye tags til opmærkning af noteoplysningerne i de finansielle regnskaber for virksomheder, der anvender følgende entrypoints:
· DFSA: Banks, Mortgage-credit institutions, financial holding companies (primarily credit), Investment firms, Investment holding companies, Ship Finance Institute and Credit institution for Local and Regional Authorities in Denmark
· DFSA: Insurance companies, transversal pension funds, insurance holding companies and financial holding companies (primarily insurance)
Med de nye tags er det dermed muligt at foretage en mere detaljeret opmærkning af virksomhedernes regnskaber. Det er dog ikke et krav, at virksomhederne skal anvende disse nye tags.
Udkastet er desuden sendt i høring hos en række organisationer.
Finanstilsynet skal anmode om eventuelle bemærkninger til DKFIN-taksonomien senest den 23. oktober 2026.
Bemærkninger kan sendes pr. e-mail på MALK@ftnet.dk eller pr. post til Finanstilsynet, Århusgade 110, 2100 København Ø, Att.: Marie-Louise la Cour Koch
DKFIN-taksonomien vil blive offentliggjort i sin endelige form i løbet af oktober 2026. 
[bookmark: Afsender]Kontaktperson: Marie-Louise la Cour Koch
Direkte tlf.nr.: +45 20 42 43 64
Eventuelle høringssvar bliver offentliggjort på høringsportalen.  
Finanstilsynet er en styrelse i Skatte- og Vækstministeriet. Finanstilsynets primære opgave er at føre tilsyn med den finansielle sektor. Desuden deltager Finanstilsynet inden for sit ansvarsområde i lovgivnings- og EU-arbejde om den finansielle sektor.

